stanford-oval/wikipedia huggingface dataset:
לילי בראון

| --- | --- |

 לידה:  2 ביולי 1865 הלברשטאדט, ממלכת פרוסיה 
 פטירה:  9 באוגוסט 1916 (בגיל 51) קליינמאכנוב, הרפובליקה הפדרלית של גרמניה 
 שם לידה:  Amalie von Kretschmann 
 מדינה:  ממלכת פרוסיה 
 מקום קבורה:  Kleinmachnow Evangelical Forest Cemetery 
 מפלגה:  המפלגה הסוציאל-דמוקרטית של גרמניה 
 בן או בת זוג:  Georg von Gizycki (1893–1895)  Heinrich Braun (1896–1916) 
 
לילי בראון (בגרמנית: Lily Braun;‏ 2 ביולי 1865, הלברשטאדט – 8 באוגוסט 1916 ברלין), נולדה בשם אמאלי פון קרטשמן, הייתה סופרת פמיניסטית גרמנייה.
קורות חיים

אביה היה הגנרל הפרוסי היונקרי האנס פון קרטשמן. סבתה, הברונית ג'ני פון סוסטדט (Jenny von Sustedt), הייתה בת לא חוקית של ג'רום בונפרטה (Jérôme Bonaparte), אחיו של נפוליאון, שהיה המלך וסטפאליה. ילדותה עברה בסביבה יונקרית ומליטנטית, והיא גדלה באחוזה המזרח פרוסית של סבה, ובמחנות הצבאיים בהם פיקד אביה. היא הייתה נערה קוראת, מופנמת ורומנטית, דבר שככל הנראה טרם לבחירתה לעזוב את החוג החברתי של משפחתה ולהצטרף לתנועה הסוציאליסטית מאוחר יותר.
לילי בראון היה נשואה לתקופה קצרה לפרופסור לפילוסופיה גיאורג פון גיזייסקי (Georg von Gizycki), שהיה קשור עם המפלגה הסוציאל הדמוקרטית הגרמנית (SPD), אף שלא היה חבר במפלגה. נישואים אלו היו בניגוד לרצון משפחתה. יחד איתו היא הייתה מעורבת ב"תנועה האתית", שביקשה לכונן מערכת מוסר במקומן של הדתות המסורתיות. לאחר מותו, היא התחתנה בשנת 1896 עם היינריך בראון (1854–1927), שהיה פוליטיקאי סוציאל-דמוקרטי ופובליציסט. היא ביקרה באנגליה ורקמה יחסי חברות עם מנהיגי האגודה הפביאנית.
לילי בראון הצטרפה בגיל צעיר ל-SPD והפכה לאחת ממנהיגות התנועה הפמיניסטית הגרמנית. היא השתייכה לזרם הרוויזיוניסטי בתוך SPD שהיה באופוזיציה המפלגתית. הרוויזיוניסטים לא האמינו בתאוריות של המטריאליזם ההיסטורי והאמינו בשינוי ההדרגתי של החברה, ולא במהפכה סוציאליסטית. בתמיכת אמה אירר היא ניסתה לשכנע את ראשי המפלגה לצורך בשיתוף פעולה עם תנועות נשים אחרות אך ללא הצלחה יתרה.
לילי הושפעה במידה רבה על ידי פרידריך ניטשה, ורצתה שהאידאולוגיה של ה-SPD תתמקד בפיתוח אישיות ואינדיבידואליות במקום יצירת שוויון מכני. כמו כן האמינה כי נשים צריכות לפתח אישיות אישית ולא צריכות להיחשב רק כאמהות (ואמהות לעתיד) וכרעיות. היא רצתה אוטונומיה כלכלית לנשים וביטול נישואי כפייה.
כתביה נוגעים לשאלות חברתיות רבות, ובייחוד שאלות הנוגעות לחייהן של נשים. האוטוביוגרפיה שלה בשני כרכים, שנכתבה כרומן "זכרונותיה של סוציאליסטית" נחשבת לעבודתה המרשימה ביותר, והיא מציגה את המורכבויות של החברה הפרוסית-גרמנית של תקופתה, את המתחים שבין המעמדות השולטים והמוני הפועלים, בין חיי העיר וחיי הכפר, את חיי הצבא ואת התפתחות התנועה הסוציאליסטית. בספר מתוארים גם מנהיגי התנועה הסוציאל-דמוקרטית בתקופתה, אוגוסט בבל, וילהלם ליבקנכט, רוזה לוקסמבורג וכן בן זוגה של בראון היינריך.
היא נפטרה לאחר מחלה ממושכת ב-8 באוגוסט 1916.
כתביה

שאלת הנשים: התפתחות היסטורית והמימד הכלכלי (Die Frauenfrage : ihre geschichtliche Entwicklung und ihre wirtschaftliche Seite)
אמת או אגדה: מילה על מכתבי המלחמה של הגנרל פון קרטשמן (Wahrheit oder Legende: Ein Wort zu den Kriegsbriefen des Generals von Kretschman)
ביטוח אימהות: מאמר על הטיפול בנשים הרות וביולדות (Die Mutterschaftsversicherung : ein Beitrag zur Frage der Fürsorge für Schwangere und Wöchnerinnen)
נשים ופוליטיקה (Die Frauen und die Politik)
זכרונותיה של סוציאליסטית - שנות חניכות (Memoiren einer Sozialistin - Lehrjahre) (רומן)
זכרונותיה של סוציאליסטית - שנות מאבק (Memoiren einer Sozialistin - Kampfjahre) (רומן)
אמהות: אסופת עבודות על בעיותיהן של נשים כאמהות (Mutterschaft : ein Sammelwerk für die Probleme des Weibes als Mutter)
מכתבי האהבה של המרקיזה (Die Liebesbriefe der Marquise)
נשים ומלחמה (Die Frauen und der Krieg)
בצל הטיטאנים: זכרונותיה של הברונית ג'ני פון סוסטדט (ביוגרפיה של סבתה של בראון, "הטיטאנים" בכותרת הם נפוליאון בונפרטה שהיה דודה, וגתה איתו באה במגע בילדותה בוויימאר) (Im Schatten der Titanen : Erinnerungen an Baronin Jenny von Sustedt)
מחפשי חיים (Lebenssucher)
עבודת נשים וקריירה (Frauenarbeit und Beruf)
הערות שוליים

1 2 3 4  הערך היינריך בראון בבריטניקה, שנת 1922 באתר ויקיטקסט.
| --- | --- |
בקרת זהויות :  NLI: 987007259073705171  PLWABN: 9810643663005606  BIBSYS: 90077098  BNC: 000443016  BnF: cb119299614 (data)  CiNii: DA01625150  GND: 11867353X  ISNI: 0000 0003 6855 4707  LCCN: n80035261  LNB: 000045017  NKC: skuk0000159  NLA: 35205307  NLG: 157022  NSK: 000383319  NTA: 068433980  RERO: 02-A023570822  SUDOC: 027207501  Trove: 864322  VIAF: 61554081   WorldCat (עם VIAF): 61554081
מארק לאמטי

מארק מרטין לאמטי (נולד ב-28 בינואר 2001 בקלן שבגרמניה) הוא כדורגלן תוניסאי, המשחק בעמדת הבלם בקבוצת הנובר 96 מהבונדסליגה השנייה ובנבחרת תוניסיה.
קריירת מועדונים

לאמטי גדל במחלקת הנוער של באייר לברקוזן מהבונדסליגה, ובהמשך עבר אל הנובר 96, גם היא מהבונדסליגה, והחל לשחק בקבוצת המילואים שלה.
קריירה בינלאומית

ב-7 ביוני 2019 ערך לאמטי את הופעת הבכורה שלו בנבחרת תוניסיה, כשנכנס כמחליף בניצחון 0–2 על נבחרת עיראק במשחק ידידות.
לאמטי נכלל בסגל נבחרת תוניסיה לגביע אפריקה לאומות 2019, בו הגיעה נבחרתו למקום הרביעי, אך לא שיחק בטורניר.
לחם עם עגבניות

| --- | --- |

 
 מאכלים
 סוג:  מנה, מאכל עגבנייה 
 מוצא:  מיורקה, קטלוניהספרד
 מרכיבים עיקריים:  לחם, שום, עגבנייה
 
לחם עם עגבניות הוא מאכל מסורתי במספר מטבחים ים תיכוניים. בקטלוניה נקרא "Pa amb tomàquet", ובמיורקה נקרא Pa amb oli או Pamboli (לחם עם שמן). במלטה הוא נקרא Ħobż biż-Żejt (לחם בשמן).
המאכל מורכב מפרוסות לחם, לעיתים קלויות, אשר שופשפו בחצי עגבנייה בשלה למען הטעם, בתוספת שמן זית ומלח. לעיתים משופשף הלחם גם בשום לפני הוספת העגבניות.
המאכל נחשב למנת הדגל של המטבח הקטלוני ומוגש במסעדות רבות במקום הלחם הרגיל, לצד מאכלים כגון נקניקיות, גבינות, אנשובי, דגים, ירקות קלויים ועוד.
ראו גם

לחם שום
לחם קארי

| --- | --- |

 
 מאכלים
 סוג:  לחם, מנה 
 מטבח:  יפני
 אזור מוצא:  אסיה
 מוצא:  יפן יפן
 מרכיבים עיקריים:  קמח, מים וקארי
 
לחם קארי (ביפנית: カレーパン; תעתיק: karē pan; באנגלית: Curry Bread) הוא לחם אפוי או מטוגן הממולא בקארי ונפוץ ביפן.
לחם הקארי מורכב מקמח קארי ומים, כאשר אלה הופכים לבצק ממלאים אותו בקארי ולבסוף ניתן לאפות או לטגן בשמן עמוק כך שיראה כמו סופגנייה.
היסטוריה

לחם הקארי הופיע לראשונה בטוקיו בשנת 1927 במסעדה מערבית בשם קאטלאה (Cattlea), כאשר בעלי המסעדה ניסה להכין לחם מערבי בטיגון עמוק.
הלחם נחשב למאכל פופולרי ביפן וניתן למצוא אותו במאפיות, סופרמרקטים וחנויות נוחות.
לחם אינו מאכל יפני מסורתי, אך הפך לנפוץ במאה ה-19.
הערות שוליים

↑  How Bread Came to Japan: A Brief History of Japanese Bread | LIVE JAPAN travel guide, LIVE JAPAN (באנגלית)
↑  Condé Nast, Japanese Curry Bread, a Food Fit for Quarantine, The New Yorker, ‏15 באפריל 2020 (באנגלית)
לואיז אליזבת דה בורבון

לואיז אליזבת דה בורבון (בצרפתית: Louise-Élisabeth de Bourbon; ‏22 בנובמבר 1693 - 27 במאי 1775), הייתה אשתו של לואי ארמנד השני, נסיך קונטי, וסבתא רבתא של לואי פיליפ, מלך הצרפתים.
ביוגרפיה

לואיז אליזבת נולדה ב-22 בנובמבר 1693 בארמון ורסאי, ללואי, נסיך קונדה וללואיז פרנסואז דה בורבון, דוכסית בורבון, בתם של לואי הארבעה עשר, מלך צרפת ופרנסואז-אתנה דה רוששור דה מורטמר, והטבלתה נערכה בשנת 1698.
בשנת 1710 ניסתה אמה לחתנה עם שארל, דוכס ברי, אולם התוכנית סוכלה על ידי דודתה פרנסואז מארי דה בורבון, שהביאה לנישואיו עם בתה מארי לואיז אליזבת ד'אורליאן.
ב-9 ביולי 1713 התחתנה לואיז אליזבת עם לואי ארמנד השני, נסיך קונטי, ובאותו יום אף נערכה חתונת אחותו מארי אן דה בורבון עם אחיה לואי אנרי, דוכס בורבון. לשניים נולדו 5 ילדים, אולם הם בגדו אחד בשני, ואף התגוררו בבתים נפרדים. בשנת 1716 חלה לואי ארמנד באבעבועות שחורות, אולם לואיז אליזבת טיפלה בו במסירות עד להחלמתו. כתוצאה מכך אף היא נדבקה במחלה, אולם גם היא הבריאה בסופו של דבר.
בעלה לואי ארמנד היה תומך נלהב בתוכניות הפיננסיות של ג'ון לו, ובאמצעותו הוא הרוויח סכומי כסף גדולים. לואי ארמנד היה אלים וגס רוח, ולואיז אליזבת השתדלה לא להיות במחיצתו. בשנת 1727 מת לואי ארמנד, ובנה לואי פרנסואה, נסיך קונטי ירש את תאריו. בשנת 1743 הסדירה לואיז אליזבת את נישואי בנה לואי פרנסואה, נסיך קונטי עם אחייניתה לואיז דיאן ד'אורליאן, ואת נישואי בתה לואיז הנרייט דה בורבון עם אחיינה לואי פיליפ, דוכס שארטר, ובכך הביאה ליישוב הסכסוך בין בית קונדה לבית אורליאן. בעת זקנותה מכרה לואיז אליזבת את מלון קונטי לנכדה לכיסוי חובותיה, וב-27 במאי 1775 היא מתה בביתה בפריז.
משפחתה

ב-9 ביולי 1713 התחתנה לואיז אליזבת עם לואי ארמנד השני, נסיך קונטי, ממנו נולדו לה 5 ילדים:
לואי, רוזן לה מרשה (1715–1717).
לואי פרנסואה, נסיך קונטי (1717–1776), התחתן עם לואיז דיאן ד'אורליאן.
לואי ארמנד, דוכס מרקור (1720–1722)
שארל, רוזן אלה (1722–1730)
לואיז הנרייט דה בורבון (1726–1759), התחתנה עם לואי פיליפ הראשון, דוכס אורליאן.
מארק לוין

| --- | --- |

 לידה:  21 בספטמבר 1957 (בן 67) פילדלפיה, פנסילבניה, ארצות הברית 
 שם לידה:  Mark Reed Levin 
 מדינה:  ארצות הברית
 השכלה:  אוניברסיטת טמפל
 מעסיק:  פוקס ניוז
 בן או בת זוג:  Julie Strauss Levin 
 קישורים חיצוניים
 פייסבוק:  marklevinshow
 טוויטר:  marklevinshow
 
מארק לוין (באנגלית: Mark Levin;‏ נולד ב-21 בספטמבר 1957) הוא עורך דין, עיתונאי, שדרן רדיו וסופר יהודי-אמריקאי. מנחה תוכניות ברשת פוקס ניוז, וידוע ביותר בשל דעותיו השמרניות ובשל היותו מבקר חריף של המפלגה הדמוקרטית, וכן של חלק מחברי המפלגה הרפובליקנית (שלטענתו מהווים "רפובליקנים בשם בלבד").
קורות חיים

נולד בשנת 1957 בפילדלפיה, פנסילבניה, ארצות הברית למשפחה יהודית. למד בבית הספר התיכון צ'לטנהאם בפנסילבניה. בשנת 1977 סיים לוין תואר ראשון במדע המדינה באוניברסיטת טמפל. מאוחר יותר בשנת 1977 זכה לוין בבחירות לוועד בית הספר בצ'לטנהאם על בסיס הפחתת ארנונה. בשנת 1980 סיים לימודי תואר שני במשפטים. לאחר הלימודים, עבד לוין בחברת טקסס אינסטרומנטס. בהמשך עבד במגזר הציבורי עד שבשנת 1991 הצטרף למשרד עורכי דין.
בשנות ה-2000 החל לעסוק גם בתקשורת. הוא החל לעבוד בפוקס ניוז החל מפברואר 2018.
דעותיו

בבחירות לנשיאות ארצות הברית 2016 תמך לוין במועמד טד קרוז במהלך הפריימריז הרפובליקניים. כשקרוז הפסיד בפריימריז, לוין החל לתמוך במועמד הרפובליקני לנשיאות, דונלד טראמפ. תמיכתו של לוין בטראמפ התעצמה מאז תחילת נשיאותו בינואר 2017.
לוין היה מתנגד חריף לנשיא ברק אובמה, ואף טען כי אובמה אוהד את האחים המוסלמים. בפברואר 2015 לוין טען כי אובמה מנסה להשמיד את ישראל. למרות זאת, נוהג לוין לבקר גם פוליטיקאים שמרנים (אנ') בכירים רבים, ובהם הסנאטורים מיץ' מקונל ולינדזי גרהאם, ובעבר ביקר גם את פול ראיין וג'ון מקיין.
לאחר הבחירות לנשיאות 2020, שבהן ניצח המועמד הדמוקרטי ג'ו ביידן, טען כי המפלגה הדמוקרטית "גנבה" את הבחירות וכי מדובר בתרמית.
"אתם דוחפים אנשים לנקודה שמפחידה אותי מאוד. אי אפשר להתייחס ככה ל-100 מיליון איש".
לוין כתב את הספר 'סוכני בורות' שהיה רב המכר מספר 1 של הניו יורק טיימס בשנת 2019. הספר מהווה כתב אשמה נגד התקשורת הליברלית. את ההקדמה למהדורה העברית כתב עמית סגל.
במרץ 2023 טען בציוץ בטוויטר שמחלקת המדינה של ארצות הברית מממנת את המחאה נגד בנימין נתניהו, כנראה לטובת איראן. יאיר נתניהו שיתף טענה זו.
הערות שוליים

↑   ציוץ של מארק לוין ברשת החברתית אקס (טוויטר), 11 במרץ 2023.
↑   הארץ, יאיר נתניהו שיתף טענה שארה"ב מממנת את המחאה כדי להפיל את הממשלה, באתר הארץ, 24 במרץ 2023.
| --- | --- |
בקרת זהויות :  NLI: 987007456945305171  PLWABN: 9810691715005606  CiNii: DA18464351  GND: 1075077958  ISNI: 0000 0001 1499 4390  LCCN: n2004141907  NDL: 01139125  NKC: xx0086297  NLK: KAC200805371  NSK: 000613165  NTA: 341345709  SNAC: w60t22cm  SUDOC: 176516123  VIAF: 162139032   WorldCat (עם VIAF): 162139032
לירן כרמל

| --- | --- |

 לידה:  7 באוגוסט 1971 (בן 53)
 ענף מדעי:  ביולוגיה חישובית, אבולוציה מולקולרית, DNA עתיק
 מקום מגורים:  שוהם, ישראל
 מקום לימודים:  אוניברסיטת תל אביב, הטכניון - מכון טכנולוגי לישראל, מכון ויצמן למדע
 מנחה לדוקטורט:  דוד הראל 
 מוסדות:  האוניברסיטה העברית בירושלים
 פרסים והוקרה:  פרס מסרי (2021), מחזיק בקתדרה לגנטיקה ע"ש סניידר גרנדר
 http://carmelab.huji.ac.il
 
לירן כרמל (נולד ב-7 באוגוסט 1971) הוא מדען ישראלי, פרופסור מן המנין לביולוגיה חישובית במכון למדעי החיים על שם אלכסנדר סילברמן באוניברסיטה העברית. זוכה פרס מסרי לשנת 2021 על מחקריו בתחום DNA עתיק.
קורות חיים

כרמל נולד וגדל בישראל. הוא למד בבית ספר ביהוד ובעל תואר ראשון בפיזיקה באוניברסיטת תל אביב במסגרת העתודה האקדמית, ושירת בצה"ל כפיזיקאי ברפא"ל. את התואר השני בפיזיקה קוונטית עשה בטכניון תוך כדי שירותו הצבאי, בהנחיית פרופסור עדי מן. לאחר שירותו הצבאי, עשה דוקטורט במתמטיקה ומדעי המחשב במכון ויצמן תחת הנחייתו של פרופסור דוד הראל. בדוקטורט עבד על אלגוריתמים לקידוד ודיגיטיזציה של ריחות, ואף היה ראש צוות האלגוריתמים בחברה שפיתחה טכנולוגיה להעברת ריחות דרך המחשב. בשנת 2004 יצא ללימודי בתר דוקטורט במכונים הלאומיים לבריאות של ארצות הברית (NIH) שבבת'סדה, מרילנד, שם התמחה בתחום האבולוציה המולקולרית בקבוצת המחקר של יוג'ין קונין.
בשנת 2008 שב לישראל והקים את מעבדת המחקר לביולוגיה חישובית באוניברסיטה העברית, במחלקה לגנטיקה שבמכון למדעי החיים על שם אלכסנדר סילברמן. בשנת 2016 הוזמן לשמש כפרופסור אורח באוניברסיטת ניו-סאות' ווילס (UNSW) בסידני, אוסטרליה, שם שהה כשנה.
מחקר

כרמל עורך מחקר חישובי בתחומי האבולוציה המולקולרית, בדגש על חקר האבולוציה של האדם ודנ"א עתיק. הוא פרסם עשרות מאמרי מחקר בתחומים אלו.
בשנת 2014, בשיתוף עם פרופסור ערן משורר, פיתח שיטה חישובית לשחזור תבניות של מתילציית דנ"א (מנגנון אפיגנטי מרכזי) מתוך רצפי דנ"א עתיק. הוא הפעיל שיטה זו על דנ"א עתיק מניאנדרטלים ודניסובים וכך היה לראשון ששחזר תבניות אפיגנטיות של קבוצות אדם קדומות, וזיהה גנים אשר מתבטאים בהם בצורה שונה מאשר בבני אדם מודרניים. בין גנים אלו היו רבים שמתבטאים במוח, וקשורים במחלות נוירולוגיות כמו אלצהיימר, אוטיזם וסכיזופרניה. עבודה זו נבחרה על ידי כתב העת Archaeology כאחת מעשר התגליות המדעיות החשובות של 2014.
בשנת 2017 פיתח כלי חישובי המאפשר לזהות איברי גוף המושפעים באופן מועדף משינויים בביטוי של גנים. כלי זה מאפשר להבין כיצד שינויים אבולוציוניים בדרך פעולתם של גנים משפיעים על גוף האדם. בשנת 2020, בשילוב של כלי זה עם מחקריו על תבניות מתילציית דנ"א בבני אדם קדומים הצליח כרמל, בשיתוף עם פרופסור ערן משורר, להראות שהמבנה האנטומי של תיבת הקול והפנים של האדם המודרני אינה זהה לזה של ניאנדרטלים ודניסובים, מה שמצביע על תהליכים אבולוציוניים מרתקים שקרו במאות אלפי השנים האחרונות והשפיעו על תיבת הקול המודרנית שלנו.
מעט מאוד ידוע על מבנהו האנטומי של האדם הדניסובי, שכן השרידים היחידים ממנו שנמצאו עד היום כוללים חלקי עצם אצבע, כמה שיניים, ולסת תחתונה. בשנת 2019 פיתח כרמל שיטה חישובית שמצליבה מידע מתבניות מתילציית הדנ"א המשוחזרות של בני אדם קדומים עם מידע רפואי בדבר השפעתם של גנים גורמי מחלה, ויוצרת חיזוי פנוטיפי של המבנה האנטומי של קבוצות אדם קדומות. הוא הפעיל שיטה זו על הדנ"א של האדם הדניסובי, וכך יצר בפעם הראשונה בעולם חיזוי אנטומי של קבוצת אדם זו. עבודה זו הוכרה על ידי כתב העת Science כאחת מפריצות הדרך המדעיות החשובות של שנת 2019, ואף נבחרה על ידי משאל בקרב קוראי כתב העת בעולם כפריצת הדרך המדעית הגדולה ביותר של השנה. בנוסף, עבודה זו הוכרה גם על ידי כתב העת Science News כאחת מעשר התגליות החשובות של שנת 2019.
בשנת 2020 פרסם כרמל מחקר על הדנ"א של הכנענים. במחקר זה ריצף דנ"א מעשרות כנענים שחיו בלבנט הדרומי בתקופת הברונזה, באתרים כמו מגידו, חצור ועוד. כרמל מצא שהכנענים הם תוצאה של ערבוב גנטי, שהתרחש לאורך מאות רבות של שנים, של אוכלוסיות מקומיות עם מהגרים שהגיעו מצפון-מזרח, מאזורים שהיום נמצאים במערב איראן ובקווקז. כרמל גם מצא שהכנענים ביישובים השונים שבדק ברחבי הלבנט הדרומי היו כולם בני אותה אוכלוסייה גנטית. במחקר זה כרמל פיתח שיטה באמצעותה הראה שלאוכלוסיות עתיקות מאזורי הלבנט, הקווקז ומערב איראן תרומה גנטית משמעותית לעמים רבים שחיים היום בלבנט הדרומי, כולל קבוצות שונות של יהודים ושל דוברי ערבית.
פרסים

פרס גולדה מאיר לשנת 2009.
פרס פרקש לחוקרים צעירים לשנת 2013.
פרס ע"ש מיכאל מילקן לשנת 2019.
פרס מסרי לשנת 2021 על תרומתו לחקר הדנ"א העתיק, ביחד עם פרופסור סבנטה פאבו ופרופסור דייוויד רייך.
פרס הרקטור למצוינות במחקר לשנת 2022.
חיים אישיים

כרמל נשוי לעורכת הדין ענת גלעד-כרמל, אב לשלושה, ומתגורר בשוהם.
מארק לאונרד

מארק הנרי לאונרד (באנגלית: Marc Henry Leonard; נולד ב-19 בדצמבר 2001) הוא כדורגלן סקוטי המשחק בעמדת הקשר בברייטון אנד הוב אלביון.
קריירה

לאונרד נולד בגלאזגו וגדל במחלקת הנוער של גלאזגו ריינג'רס. בשנת 2014 הצטרף למחלקת הנוער של הארטס, ובשנת 2018 הצטרף למחלקת הנוער של ברייטון. מתחילת עונת 2019/2020 החל להשתלב בקבוצת המילואים של המועדון, בה הוא משמש כקפטן, לצד משחקיו בקבוצות הנוער.
ב-24 באוגוסט 2021 ערך את הופעת הבכורה שלו בקבוצה הבוגרת, בניצחון קבוצתו 2–0 על קארדיף סיטי בסיבוב השני של גביע הפוטבול ליג.
ב-15 בדצמבר 2021 נקרא לראשונה לסגל הקבוצה למשחק פרמייר ליג, ולא שותף בהפסד קבוצתו 0–1 לוולבס.
קריירה > קריירת נבחרות

לאחר ששיחק בנבחרות הנוער הסקוטיות עד גיל 17, 18 ו-19, ב-27 באוקטובר 2021 החל לשחק בנבחרת עד גיל 21, כשעלה כמחליף בהפסד 0–1 לדנמרק עד גיל 21 במסגרת מוקדמות היורו עד גיל 21.
הערות שוליים

↑  Mark McDougall, Marc Leonard details initial Brighton struggles as he discusses life in England, Daily Record, ‏2020-06-16 (באנגלית)
↑  "Brighton remain unbeaten after win at Cardiff". BBC Sport (באנגלית בריטית). נבדק ב-2022-06-07.
↑  "Wolves up to eighth in Premier League". BBC Sport (באנגלית בריטית). נבדק ב-2022-06-07.
↑  "Watch: Euro U21 Championship qualifying - Scots lose out to early Denmark goal". BBC Sport (באנגלית בריטית). 2021-10-07. נבדק ב-2022-06-07.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מארק לאונרד".
מארק יוז (כדורגלן)

לסלי מארק יוז (באנגלית: Leslie Mark Hughes; נולד ב-1 בנובמבר 1963 ברואבון (Ruabon), רקסהאם) הידוע בשם מארק יוז הוא כדורגלן עבר ולשי ששיחק בעמדת החלוץ, ומאמן קבוצת ברדפורד סיטי. כשחקן נבחרת ויילס, הוא ערך 72 הופעות וכבש 16 שערים.
קריירה

במהלך קריירת המשחק שלו, יוז נודע בעיקר בשל שתי תקופותיו במנצ'סטר יונייטד, אבל שיחק גם בקבוצות ברצלונה מספרד, באיירן מינכן ממערב גרמניה, בנוסף למועדונים האנגליים צ'לסי, סאות'המפטון, אברטון ולבסוף בלקברן רוברס, לפני שפרש בשנת 2002.
יוז זכה בתארים רבים במהלך הקריירה שלו ככדורגלן, ביניהם שתי אליפויות הפרמייר ליג, ארבעה גביעים אנגליים ושלושה גביעי הפוטבול ליג; וכמו כן שתי זכיות בגביע אירופה למחזיקות גביע. הוא הגיע פעם אחת למקום השני בגביע האנגלי ופעמיים למקום השני בגביע הפוטבול ליג. כמו כן, הוא זכה פעם אחת בתואר הכדורגלן הצעיר של השנה בליגה האנגלית.
מינויו למאמן הנבחרת הלאומית של ויילס היה תפקיד האימון הראשון שלו – הוא מונה לתפקיד בשנת 1999 ונשאר בו עד שנת 2004; אף על פי שכשל בהעפלה עם הנבחרת לטורנירי גביע העולם או אליפות אירופה, הוא היה קרוב להוביל אותה להעפלה לטורניר יורו 2004.
לאחר מכן אימן במשך ארבע עונות את בלקברן רוברס, וב-2008 עבר לאמן את מנצ'סטר סיטי. הוא פוטר ממנצ'סטר סיטי בדצמבר 2009. ביולי 2010 מונה למאמן פולהאם, וביוני 2011 התפטר מתפקידו. בינואר 2012 מונה למאמן קווינס פארק ריינג'רס, ובנובמבר של אותה שנה פוטר לאחר פתיחה כושלת לעונת 2012/13.
ב-30 במאי 2013 מונה יוז למאמנה של סטוק סיטי מהפרמייר ליג האנגלית. ב-6 בינואר 2018 פוטר מתפקידו.
ב-14 במרץ 2018 מונה יוז למאמנה של סאות'המפטון מהפרמייר ליג.
ב-24 בפברואר 2022 מונה למאמנה של ברדפורד סיטי מהפוטבול ליג השנייה.
תארים > כשחקן

אליפות הפרמייר ליג: 1992/1993, 1993/1994
גביע ה-FA: ‏1984/1985, 1989/1990, 1993/1994
גביע הפוטבול ליג: 1991/1992
מגן הקהילה: 1990, 1993, 1994
גביע אירופה למחזיקות גביע: 1990/1991
הסופר קאפ האירופי: 1991
גביע ה-FA: ‏1996/1997
גביע הפוטבול ליג: 1997/1998
גביע אירופה למחזיקות גביע: 1997/1998
גביע הפוטבול ליג: 2000/2001
שחקן העונה של צ'לסי: 1996/1997
תארים > מאמן

מאמן החודש בפרמייר ליג: אוקטובר 2007
לילי דרווש

| --- | --- |

 לידה:  10 באפריל 1902 בודפשט, האימפריה האוסטרו-הונגרית 
 פטירה:  21 ביולי 1974 (בגיל 72) ניו יורק, ארצות הברית 
 מדינה:  הונגריה, ארצות הברית 
 בן או בת זוג:  פרנץ מולנר (9 ביוני 1926–1 באפריל 1952) 
 
לילי דרווש, (שמה המלא היה לילי שרה דרוואש, במקור דיאמנטשטיין, בהונגרית: Darvas Lili; בודפשט, 10 באפריל 1902 – ניו יורק, 23 ביולי 1974) הייתה שחקנית יהודייה-הונגרייה ואמריקאית.
ביוגרפיה

לילי שרה דיאמנטשטיין נולדה במשפחה יהודית כבתם של ד"ר שאנדור דרווש (דיאמנטשטיין) (1866–1924)  רופא ושל ברטה פרייברגר (1874–1946).  סבה וסבתה מצד אביה היו אלברט דרווש (דיאמנטשטיין), בעל בית עבוט, ורוזה טנצר, סבה וסבתה מצד אמה, היו ברוך פרייברגר (1836–1874), מתווך, ורוזליה פרלמוטר. לילי דרווש הייתה סטודנטית של שאנדור גות והקהל הכיר אותה לראשונה ב"חוג התיאטרון של בודה" (Budai Színkör) ב-1920. שנה לאחר מכן מנהל התיאטרון לאסלו באטי החתים אותה על חוזה ב"תיאטרון ההונגרי של פשט" (Pesti Magyar Színház) ובשנת 1924 הפכה לחברה בתיאטרון הקומדיה של בודפשט. משנת 1925 הופיעה גם בתיאטראות של מקס ריינהרדט בווינה ובברלין. לאחר מכן שיחקה בעיקר במחזותיו של בעלה, פרנץ מולנר. הם נישאו, כאשתו השלישית של מולנר, ב-9 ביוני 1926 בבודפשט. בשל חששם מהשואה המתקרבת היגרו ביחד בשנת 1939 לארצות הברית. לילי דרווש הופיעה לראשונה במחזה בשפה האנגלית בברודוויי ב-1944 ואחרי זה במספר הופעות בתיאטראות ובטלוויזיה. ב-1965 הופיעה כשחקנית אורחת בתיאטרון מדאץ' בבודפשט במחזה "אולימפיה" של פרנץ מולנר וגם לקחה על עצמו כמה תפקידים קולנועיים. היא שיחקה בהונגרית, באנגלית וגם בגרמנית.
תפקידי תיאטרון

אליזבת (אנדרה ז'וסה: אליזבת, האישה הבלתי מושגת) סגד.
יוליה (ויליאם שייקספיר: רומיאו ויוליה)
יוהנה (פרידריך שילר: ז'אן ד'ארק)
מרי סטיוארט (שילר)
הנסיך מרייכסטט (אדמון רוסטאן : גוזל העיט)
לונטי (פרנץ מולנר: אהבה שמימית וארצית)
אירמה (פרנץ מולנר: נעל הזכוכית)
מימה (פרנץ מולנר: הטחנה האדומה)
לואיזה (פרנץ מולנר: ריביירה)
דלילה (פרנץ מולנר: דלילה)
ליידי מילפורד (שילר: מזימה ואהבה)
טיטאניה (שייקספיר: חלום ליל קיץ)
גרטרוד (שייקספיר: המלט)
אאוגניה (פרנץ מולנר: אולימפיה)
תפקידי סרטים

שעה אחת - שלוש פנים (1972)
אהבה (1970)
The nurses (1963)
Route 66 (1962)
Cimarron (1960)
Meet Me in Las Vegas (1956)
Climax! (1955-1956)
Goodyear Television Playhouse (1954-1957)
Justice (1954)
Danger (1953)
Studio One (1952-1958)
Kraft Television Theatre (1951–1955)
מריה בשקירצ'ב (1936)
Camille (1926)
לקריאה נוספת

Magyar színházművészeti lexikon. (לקסיקון הונגרי לאמנות הבמה. 1994. ISBN 963-05-6635-4)
לילי דרווש ב-PORT.HU
ביוגרפיה של לילי דרווש הכיוון בניו יורק (בהונגרית)
לקסיקון יהודי הונגרי. עורך פטר אויווארי. לילי דרווש
מאגר תיאטרון
הערות שוליים

↑  "Darvas (Diamantstein) Sándor születési bejegyzése a pesti izr. hitközség születési akv. 106/1866. folyószáma alatt".
↑  "Darvas Sándor halotti bejegyzése a Budapest VII. kerületi polgári halotti akv. 1746/1923. folyószáma alatt".
↑  "Freiberger Berta születési bejegyzése a pesti izr. hitközség születési akv. 499/1874. folyószáma alatt".
↑  "Darvas Sándor és Freiberger Berta házasságkötési bejegyzése a Budapest VII. kerületi polgári házassági akv. 582/1897. folyószáma alatt".
↑  "Diamantstein Albert és Tänzer Rozália házasságkötési bejegyzése a pesti izr. hitközség házassági akv. 138/1864. folyószáma alatt".
↑  "Freiberger Baruch halotti bejegyzése a pesti izr. hitközség halotti akv. 328/1874. folyószáma alatt".
↑  A házasságkötés bejegyezve a Budapest II. ker. polgári házassági akv. 193/1926. folyószáma alatt.
| --- | --- |
בקרת זהויות :  NLI: 987007306223605171  GND: 116027940  ISNI: 0000 0000 8356 9024  LCCN: n86139860  VIAF: 11334218   WorldCat (עם VIAF): 11334218
לכידה (כרטיס חיוב)

לכידה (באנגלית: Capture) היא פעולה בנקאית בה בעל עסק מחייב כרטיס חיוב, ובפועל מתחיל את תהליך הסליקה והעברת הכספים מחשבון בעל הכרטיס לחשבון בעל העסק. ניתן ללכוד תשלום בכרטיס אשראי (Credit Card) או כרטיס חיוב מיידי (Debit Card). לכידה היא פעמים רבות התהליך העוקב אחר אישור מוקדם של הכרטיס: בעל העסק לרוב מאשר את הכרטיס כדי לראות שהבנק המנפיק/חברת האשראי מוכנים לכבד את התשלום, ולאחר בדיקות שונות (למשל בדיקת סיכון כנגד הונאה, בדיקת מלאי וכדומה) מורה בעל העסק על לכידה - חיוב בפועל.
דוגמה להפרדה בין אישור ולכידה היא במילוי דלק בכרטיס אשראי. המתדלק מעביר את הכרטיס בתחנת התדלוק וזה מאושר ראשית על סכום קבוע ונמוך (למשל 10 שקלים) כדי לוודא כי הכרטיס תקין וכשר לפני תחילת התדלוק; לאחר סיום התדלוק כשסכום הרכישה ידוע, מבוצעת לכידה של הסכום הסופי מול חברת האשראי. לחלופין, אם התשלום מוגבל לסכום מסוים, למשל 100 שקלים, יכולה תחנת הדלק לבצע אישור עבור הסכום המרבי, ואז בסיום התדלוק, לבצע לכידה של סכום העסקה בפועל בלבד, ושחרור המסגרת הנותרת.
ניתן ללכוד תשלום בכרטיס אשראי גם ללא אישורו מבעוד מועד. (אך לכידה זו עשויה להיכשל ממגוון סיבות, למשל חריגה ממסגרת)
לואיז אליזבת, נסיכת צרפת

לואיז אליזבת, נסיכת צרפת (בצרפתית: Louise Élisabeth de France; ‏14 באוגוסט 1727 - 6 בדצמבר 1759), הייתה בתו של לואי החמישה עשר, מלך צרפת ואשתו של פליפה, דוכס פארמה.